En internetforbindelse med 1.000 megabit rangerer blandt de absolut hurtigste i Danmark. Som tommelfingerregel vil det ofte være nok med 500 megabit, for at en hel familie sagtens kan være online på samme tid. Derfor er en hastighed på 1.000 megabit ideel til personer, der bruger internettet i stor stil samt downloader og uploader mange filer. Det kan for eksempel være gamere, der har behov for lynhurtig hastighed.
Hvis man vælger en hastighed på 1.000 megabit, skal man dog være opmærksom på, at det ofte kræver udstyr af nyere dato, hvis man skal kunne udnytte den fulde hastighed. Derudover skal computerens netværkskort samtidig understøtte 1.000 megabit.